ÚRAD VLÁDY SLOVENSKEJ REPUBLIKY
                sekcia vládnej legislatívy

Na rokovanie vlády SR
Dňa 24. mája 2006
K materiálu 9361/2006
K bodu č. 25				
 
S T A N O V I S K O 
k návrhu nariadenia vlády Slovenskej republiky o požiadavkách na zaistenie bezpečnostného a zdravotného označenia pri práci

I.
Návrh nariadenia vlády Slovenskej republiky o požiadavkách na zaistenie bezpečnostného a zdravotného označenia pri práci vypracovalo Ministerstvo práce, sociálnych vecí a rodiny Slovenskej republiky podľa § 2 ods. 1 písm. e) zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a na rokovanie vlády Slovenskej republiky ho predkladá ministerka práce, sociálnych vecí a rodiny Slovenskej republiky Iveta Radičová. 

II.
Zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov zrušuje zákon č. 330/1996 Z.z. o bezpečnosti a ochrane zdravia pri práci v znení neskorších predpisov, čím stráca právnu oporu nariadenie vlády SR č. 444/2001 Z.z. o požiadavkách na používanie označenia, symbolov a signálov na zaistenie bezpečnosti a ochrany zdravia pri práci. 
Cieľom predloženého návrhu je určiť všeobecné minimálne požiadavky na bezpečnostné a zdravotné označenie pri práci v súlade s novým zákon o bezpečnosti a ochrane zdravia pri práci.

III.
Predmetný návrh bol prerokovaný v Legislatívnej rade vlády Slovenskej republiky dňa 16. mája 2006.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.
Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády sú pripomienky Legislatívnej rady vlády Slovenskej republiky zapracované (7 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o  požiadavkách na zaistenie bezpečnostného a zdravotného označenia pri práci v predloženom znení schváliť.

Bratislava 12. mája 2006
Vypracovala: E. Eškutová

                             Štefan  G r m a n
           		         generálny riaditeľ
	                                                                  sekcie vládnej legislatívy